
讻转讜讘讜转 讟 注"讘 - 驻讬专讜砖 砖讟讬讬谞讝诇抓

讻诇 讛讬讜爪讗 诇诪诇讞诪转 讘讬转 讚讜讚 讙讟 讻专讬转讜转 讛讬讛 讻讜转讘 诇讗砖转讜. 讻驻讬 砖谞讗诪专 注讜讚 讘诪诇讞诪转 砖讗讜诇 砖讛讬转讛 诇驻谞讬 诪诇讞诪讜转 讘讬转 讚讜讚, 讚讻转讬讘 [砖谞讗诪专]: "讜讗转 讗讞讬讱 转驻拽讚 诇砖诇讜诐 讜讗转 注专讘转诐 转拽讞" (砖诪讜讗诇 讗' 讬讝, 讬讞), 诪讗讬 [诪讛 驻讬专讜砖] "讜讗转 注专讘转诐 转拽讞"? 转谞讬 [砖谞讛] 专讘 讬讜住祝: 讚讘专讬诐 讛诪注讜专讘讬谉 讘讬谞讜 诇讘讬谞讛. 讻诇讜诪专, 砖讬拽讞 讗转 讛拽讬讚讜砖讬谉 砖讛诐 讛讚讘专 讛讙讜专诐 诇拽砖专 讛谞讬砖讜讗讬谉 砖讘讬谞讜 诇讘讬谞讛, 讜讗讬讱 讬拽讞 鈥� 注诇 讬讚讬 诪转谉 讙讟. 诪讻讗谉 砖注讜讚 诇驻谞讬 诪诇讻讜转 讚讜讚 谞讛讜讙 讛讬讛 诇注砖讜转 讻讱, 讜诪讻讗谉 砖讘转志砖讘注 诇讗 讛讬转讛 讘注爪诐 谞砖讜讗讛 讘讗讜转讛 砖注讛, 讗诇讗 讛讬转讛 讙专讜砖讛.


讗 讘注谞讬讬谉 讝讛 砖讗讚诐 谞讗诪谉 诇讜诪专 "驻转讞 驻转讜讞 诪爪讗转讬". 讗诪专 讗讘讬讬: 讗祝 讗谞谉 谞诪讬 转谞讬谞讗 [讗谞讜 讙诐 讻谉 砖谞讬谞讜] 讛讜讻讞讛 诇讚讘专讬 专' 讗诇注讝专, 砖砖谞讬谞讜 讘诪砖谞讛: 讘转讜诇讛 谞砖讗转 诇讬讜诐 讛专讘讬注讬. 讜谞讚讬讬拽: 诇讬讜诐 专讘讬注讬 鈥� 讗讬谉 [讻谉], 诇讬讜诐 讞诪讬砖讬 鈥� 诇讗. 诪讗讬 讟注诪讗 [诪讛 讟注诐 讛讚讘专] 鈥�/span> 诪砖讜诐 砖讗谞讜 住讘讜专讬诐, 砖讗诐 讬爪讟专讱 诇讛诪转讬谉 注讜讚 讻诪讛 讬诪讬诐 注讚 诇诪讜砖讘 讘讬转 讚讬谉, 讘讬谞转讬讬诐 讘讙诇诇 讗讬拽专讜专讬 讚注转讗 [讛转拽专专讜转 讛讚注转, 讛讬驻讙 讻注住讜] 诇讗 讬讘讜讗 诇转讜讘注讛 讘讚讬谉.


讜谞讘专专: 讜诇诪讗讬 [讜诇诪讛], 诇讗讬讝讛 注谞讬谉 讗谞讞谞讜 讞讜砖砖讬诐? 讗讬 诇诪讬转讘 [讗诐 诇转转] 诇讛 讻转讜讘讛, 砖讘讙诇诇 讛转拽专专讜转 讚注转讜 诇讗 讬转讘注谞讛 讘讚讬谉 讜转讬讞砖讘 讻讗讬诇讜 讛讬转讛 讘转讜诇讛 讜讘讗诪转 讛讬讗 讘注讜诇讛 讜诇讗 诪讙讬注 诇讛 讻转讜讘讛, 谞讬转讬讘 [砖讬转谉] 诇讛 讗转 讛讻转讜讘讛 讗诐 专爪讜谞讜 讘讻讱, 讜诪讚讜注 注诇 讛讞讻诪讬诐 诇讛拽驻讬讚 讘注谞讬谉 讝讛? 讗诇讗 讛讻讜讜谞讛 讛讬讗 砖讗谞讞谞讜 讞讜砖砖讬诐 诇讗讬住讜专 诪驻谞讬 砖注诇 讬讚讬 讟注谞转讜 讛讜讗 讘讗 诇讗讜住专讛 注诇讬讜, 讜讚拽讗 讟注讬谉 [讜砖讛讜讗 讟讜注谉] 讻谞讙讚讛 讗讬讝讛 讟注谞讛.


诪讗讬 诇讗讜 讚拽讟注讬谉 [讛讗诐 诇讗 砖讛讜讗 讟讜注谉] 讟注谞转 "驻转讞 驻转讜讞", 砖讘注诇 讜诪爪讗 驻转讞 驻转讜讞, 讜讛讜讗 谞讗诪谉 注诇 讻讱 讜谞讗住专转 注诇讬讜, 讻讚讘专讬 专' 讗诇注讝专! 讜讚讜讞讬诐: 诇讗, 诪讻讗谉 讗讬谉 专讗讬讛, 讗驻砖专 诇讜诪专 讚拽讟注讬谉 [砖讛讜讗 讟讜注谉] 讟注谞转 讚诪讬诐, 砖诇讗 诪爪讗 诇讛 讚诐 讘转讜诇讬诐, 讜讝讜讛讬 讟注谞讛 诪讘讜住住转 砖讬砖 讘讛 讻讚讬 诇讗讜住专讛 注诇讬讜, 砖讻谉 讛讬讗 讗讬谞讛 转诇讜讬讛 专拽 讘讛专讙砖转讜 讘诇讘讚, 砖讛专讬 讗驻砖专 诇讘专专 讗转 讗诪讬转讜转讛.


讘 讗诪专 专讘 讬讛讜讚讛 讗诪专 砖诪讜讗诇: 讛讗讜诪专 "驻转讞 驻转讜讞 诪爪讗转讬", 谞讗诪谉 讘讚讘专讬讜 诇讛驻住讬讚讛 讗转 讻转讜讘转讛. 讗诪专 专讘 讬讜住祝: 诪讗讬 拽讗 诪砖诪注 诇谉 [诪讛 讛砖诪讬注 诇谞讜]? 讛诇讗 讻讘专 转谞讬谞讗 [砖谞讬谞讜] 讘诪驻讜专砖 讘注谞讬谉 讝讛: 讛讗讜讻诇 讗爪诇 讞诪讬讜 讘讗专抓 讬讛讜讚讛 讘讬谉 讛讗讬专讜住讬谉 诇谞讬砖讜讗讬谉 砖诇讗 讘注讚讬诐, 砖讗讬谉 注讚讬诐 砖讬注讬讚讜 砖诇讗 讛转讬讬讞讚 讗转讛 鈥� 砖讜讘 讗讬谞讜 讬讻讜诇 诇讟注讜谉 诇讗讞专 讛谞讬砖讜讗讬谉 讟注谞转 讘转讜诇讬诐, 诪驻谞讬 砖讛讚讘专 讘专讜专 砖诪转讬讬讞讚 注诪讛, 讜讘讜讜讚讗讬 讛讜讗 讝讛 砖讘讗 注诇讬讛. 讜谞讚讬讬拽 诪讻讗谉: 讘讬讛讜讚讛 砖砖诐 讛讬讛 谞讛讜讙 诪谞讛讙 讝讛 讛讜讗 讚诇讗 诪爪讬 讟注讬谉 [砖讗讬谞讜 讬讻讜诇 诇讟注讜谉] 讟注谞转 讘转讜诇讬诐, 讛讗 [讛专讬] 讘讙诇讬诇 诪爪讬 讟注讬谉 [讬讻讜诇 讛讜讗 诇讟注讜谉].


讜诪注转讛 谞讘专专: 讜诇诪讗讬 [讜诇诪讛], 诇讗讬讝讛 注谞讬谉, 讗讬 [讗诐] 讻讚讬 诇讗讜住专讛 注诇讬讜, 讘讬讛讜讚讛 讗诪讗讬 [诪讚讜注] 诇讗? 砖讗诐 讬讜讚注 砖诇讗 讘讗 注诇讬讛, 讜诪爪讗 砖讛讬讗 讘注讜诇讛 鈥� 诪砖诪注 砖谞讘注诇讛 讘讗讬住讜专, 讜讬讻讜诇 诇讗讜住专讛 注诇讬讜! 讗诇讗 诇讗讜 [讛讗诐 诇讗] 讛讻讜讜谞讛 讛讬讗 砖谞讗诪谉 讘讙诇讬诇 讙诐 诇讛驻住讬讚讛 讻转讜讘转讛, 讜讚拽讗 讟注讬谉 [讜砖讛讜讗 讟讜注谉] 讟注谞讛, 诪讗讬 诇讗讜 [讛讗诐 诇讗] 讚拽讗 讟注讬谉 [砖讛讜讗 讟讜注谉] 讟注谞转 "驻转讞 驻转讜讞" 讜谞讗诪谉 注诇 讻讱! 讜讚讜讞讬诐: 诇讗, 讗驻砖专 诇讜诪专 讚拽讗 讟注讬谉 [砖讛讜讗 讟讜注谉] 讟注谞转 讚诪讬诐.

